অসমৰ ফুটবল প্ৰেমীৰ বাবে এক সুখবৰ। মণিপুৰৰ ৰাজধানী চহৰ ইম্ফলস্থিত খুমান লাম্পাৰ্ক ক্ৰীড়া প্ৰকল্পত চলি থকা প্ৰথম সংখ্যক 'নৰ্থ-ইষ্ট অলিম্পিক গেইমছ'ত অসমৰ পুৰুষ ফুটবল দলে বিজয়ী খিতাপ দখল কৰিবলৈ সক্ষম হয়।
আজি অনুষ্ঠিত ফাইনেলত অসমৰ দলটোৱে মণিপুৰৰ ফুটবল দলক ৩-০ গ'লত পৰাস্ত কৰি স্বৰ্ণ জয় কৰে।
খেলখনত অসমৰ হৈ ছায়াৰাম বসুমতাৰীয়ে দুটা গ'ল দিয়াৰ বিপৰীতে শিব্ৰা নাৰ্জাৰীয়ে এটা গ'ল দিয়ে। অসমৰ দলটোৰ এই সফলতাত দলটোক অসম ফুটবল সন্থাই অভিনন্দন জ্ঞাপন কৰে।
উল্লেখযোগ্য যে যোৱা ২৪ অক্টোবৰৰ পৰা পোন প্ৰথমবাৰৰ বাবে ইম্ফলত আৰম্ভ হোৱা 'নৰ্থ-ইষ্ট অলিম্পিক গেইমছ' আজি সামৰণি পৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
